Malvin Neset

Malvin Johan Neset (født 9. mai 1921 i Bergen, død 3. desember 2016) var en norsk glassmaler, teaterdekoratør og illustratør. Han huskes best for illustrasjonene til Zinken Hopps Trollkrittet (1948) og oppfølgeren Jon og Sofus (1959).

Neset var utdannet fra Statens håndverks- og kunstindustriskole 1947–48; og studerte to semester på Statens kunstakademi hos Jean Heiberg 1949–50. Han bodde og arbeidet i Bergen, og utførte blant annet glassmalerier i Hatlestrand kirke, Ølve kirke og Stord kirke.

Referanser 

Norske tegnere
Personer fra Bergen kommune